Súradnice: 49°17′18″S 21°56′03″V﻿ / ﻿49,2884°S 21,9341°V﻿ / 49.2884; 21.9341

**Hlboký potok** je potok v Laboreckej vrchovine, v regióne Horný Zemplín v Prešovskom kraji. Pramení a preteká po hranici medzi územím obce Kalinov a obce Habura ďalej preteká územím mesta Medzilaborce a tu aj ústi v okrese Medzilaborce. Je pravostranným prítokom Vydranky. Má dĺžku 7,0 km.

Prameň
------

Pramení na obecnej hranici medzi obcou Kalinov a obcou Habura južne od slovensko – poľskej medzištátnej hranice v lesnom extraviláne vo východnej časti územia obce Habura a v severozápadnej časti obce Kalinov v nadmorskej výške 646 m n. m. na juhozápadnom svahu lesa Pri Hlbokom potoku.

Opis toku
---------

Od prameňa tečie juhovýchodným smerom cez lesný extravilán krátky úsek po obecnej hranici medzi Kalinovom a Haburou, pravým brehom obmýva úpätie lesa Za Demjatou, ľavým brehom obmýva úpätie lesa Za Hlbokým potokom. V 528 m n. m. bez zmeny smeru opúšťa obecnú hranicu a vteká na územie obce Kalinov, postupne preteká zmiešaným lesným a poľnohospodárskym extravilánom, v 482 m n. m. priberá ľavostranný prítok Rúbanský potok, v 481 m n. m. priberá pravostranný bezmenný prítok a meandruje. Ľavým brehom obmýva úpätie pasienka Na Čierťaži, preteká cez pole Mláčky, priberá ľavostranný bezmenný prítok pritekajúci z juhozápadného svahu vrchu Hudákov so 662 m n. m. a vteká do intravilánu Kalinova. V 426 m n. m. priberá bezmenný ľavostranný prítok, v 409 m n. m. priberá na dolnom konci intravilánu bezmenný ľavostranný prítok, v 406 m n. m. v priestore lúky Niže Kulanova vyteká z územia obce Kalinov a vteká na územie mesta Medzilaborce v jeho mestskej časti Vydraň. V 385 m n. m. v priestore lúky Košiarová priberá potok Daňová ako ľavostranný prítok a vteká do intravilánu mestskej časti Vydraň, preteká intravilánom, v 355 m n. m. podteká železničnú trať Michaľany – Łupków a ústi do Vydranky ako jej pravostranný prítok. Vydranka je prítokom Laborca. Pramení a preteká územím obcí Kalinov a Habura a ďalej preteká územím mesta Medzilaborce, kde aj ústi. Má dva významnejšie prítoky: Rúbanský potok a Daňová.

Pôvod názvu
-----------

Názov vodného toku má pôvod v charakteristickej vlastnosti vodného toku, ktorá je vyjadrená slovom hlboký vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Vydranky) bolo štandardizované v roku 1990. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR dátum vydania =, [cit. 2023-12-12]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-12-19]. Dostupné online.
3. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 13, 133-137. 079-902-87 NVA (identifikačný kód tlačoviny z obdobia pred ISBN)
4. ↑  Názvy vodných tokov a vodných plôch SR. Povodie Bodrogu a Tisy A18. Geografické názvoslovné zoznamy OSN – ČSFR. Slovenský úrad geodézie a kartografie, č. P-425/1990 z 31.10.1990. 82 s. S. 53, 62. Bratislava 1990. ISBN 80-85164-17-5.
5. ↑  Priebeh vodného toku Hlboký potok (prítok Vydranky) v Základnej báze údajov geografického informačného systému ZB GIS. Dostupné on-line na  [cit. 2023-12-25].
6. ↑  Geografické názvy okresu Humenné A32. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra SR, GK-1423/1993 z 28.7.1993. Bratislava 1993. 121 s. S. 22, 23, 24, 30, 39, 40. ISBN 80-85672-00-6.
7. ↑  Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 25, 26, 140-144.
8. ↑  Názvy vodných tokov a vodných plôch SR. Povodie Bodrogu a Tisy A18. Geografické názvoslovné zoznamy OSN – ČSFR. Slovenský úrad geodézie a kartografie, č. P-425/1990 z 31.10.1990. 82 s. S. 53, 62. Bratislava 1990. ISBN 80-85164-17-5.

| * z
* d
* u
Vodné toky v povodí **Vydranky** |
| --- |
| *Vydranka* → *Laborec* → *Latorica* → *Bodrog* → *Tisa* → *Dunaj* |
| Daňová · Hlboký potok · Husársky potok · Jurčov potok · Krištáľový potok · Mičkov potok · Palotský potok · Polianky · Rozbiehavý potok · Rúbanský potok · Strednohrbský potok · **Vydranka** |